CELEX: 32007D0849
Language: sk
Date: 2007-12-12 00:00:00
Title: 2007/849/ES: Rozhodnutie Komisie z  12. decembra 2007 , ktorým sa schvaľujú pozmeňujúce návrhy k národnému programu kontroly salmonely u chovných kŕdľov Gallus gallus predložené Fínskom [oznámené pod číslom K(2007) 6097]

19.12.2007   
            
            
               SK
            
            
               Úradný vestník Európskej únie
            
            
               L 333/85
            
         
      ROZHODNUTIE KOMISIE
   
   z 12. decembra 2007,
   ktorým sa schvaľujú pozmeňujúce návrhy k národnému programu kontroly salmonely u chovných kŕdľov Gallus gallus predložené Fínskom
   [oznámené pod číslom K(2007) 6097]
   (Iba fínske a švédske znenie je autentické)
   (2007/849/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (1), a najmä na jeho článok 6 ods. 3,
   keďže:
   
               (1)
            
            
               Národný program kontroly salmonely u chovných kŕdľov Gallus gallus predložený Fínskom bol schválený rozhodnutím Komisie 2006/759/ES z 8. novembra 2006, ktorým sa schvaľujú určité národné programy kontroly salmonely u chovných kŕdľov Gallus gallus
                   (2).
            
         
               (2)
            
            
               Fínsko predkladá na schválenie zmeny a doplnenia k tomuto národnému programu.
            
         
               (3)
            
            
               Navrhované zmeny a doplnenia k programu vychádzajú z aktuálneho vývoja situácie vo Fínsku. Sú v súlade s príslušnými veterinárnymi právnymi predpismi Spoločenstva, a najmä s požiadavkami nariadenia (ES) č. 2160/2003.
            
         
               (4)
            
            
               Z tohto dôvodu sa odporúča Fínskom navrhované zmeny a doplnenia k národnému programu kontroly salmonely u chovných kŕdľov Gallus gallus prijať.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Zmeny a doplnenia, ktoré predložilo Fínsko k národnému programu kontroly salmonely u chovných kŕdľov Gallus gallus schválenému rozhodnutím 2006/759/ES, sa prijímajú.
   Článok 2
   Toto rozhodnutie nadobúda účinnosť 1. januára 2008.
   Článok 3
   Toto rozhodnutie je určené Fínskej republike.
   
      V Bruseli 12. decembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 325, 12.12.2003, s. 1. Nariadenie naposledy zmenené a doplnené nariadením Komisie (ES) č. 1237/2007 (Ú. v. EÚ L 280, 24.10.2007, s. 5).
   
      (2)  Ú. v. EÚ L 311, 10.11.2006, s. 46.